มังกรหยก (ละครโทรทัศน์ พ.ศ. 2537)

**มังกรหยก ภาค1 (1994) ** () หรือ **มังกรหยก ตอน กำเนิดก๊วยเจ๋ง** เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง **[[มังกรหยก]]** นำแสดงโดย จาง จื้อหลิน, จู อิน, หลอ เจียเหลียง และ กวน เป่าฮุย ผลิตและออกอากาศทางช่องทีวีบี (TVB) ในฮ่องกง เป็นเวอร์ชันที่สื่อมากมายชื่นชมว่านักแสดงคู่พระ-นาง (ก๊วยเจ๋ง-อึ้งย้ง) หล่อมากและสวยมาก หน้าตาสวยหล่อเหมาะสมกัน

มังกรหยกฉบับนี้เป็นเวอร์ชันที่มีการตัดทอนบทให้สั้นลงกว่าบทประพันธ์ อีกทั้งยังเป็นเวอร์ชันที่ไม่ค่อยดังเท่าที่ควร เพราะตอนที่ออนแอร์ละครชุดนี้ครั้งแรก ปรากฏว่าเรตติ้งไม่ประสบความสำเร็จมากนัก สาเหตุเพราะผู้ชมละครส่วนใหญ่ในตอนนั้น ยังคงประทับใจ กับเวอร์ชันเก่า *[[มังกรหยก (ละครโทรทัศน์ พ.ศ. 2526)|มังกรหยก ภาค1 (1983)]]* อยู่มากและเมื่อเทียบกับเวอร์ชั่นก่อน (รุ่นปี 1983) รุ่นปี 1994 "ด้อยกว่า" ในทุกด้าน ประการแรกมีแค่ 35 ตอนจึงทำให้งบประมาณในการสร้างน้อยกว่ามาก (ฉากจำนวนมากถ่ายทำในสตูดิโอมากกว่าเวอร์ชั่น 1983 ทั้ง ๆ ที่เป็นยุค 90 แล้ว) อีกทั้งความสำเร็จของตัวละครถูกบดบังด้วยเวอร์ชันปี 1983 ประการที่สอง ขาดความสนุกเนื้อเรื่องไม่น่าติดตามเท่าเวอร์ชั่น 1983  ประการที่สาม บทเพลงไม่ไพเราะติดหูเท่าเวอร์ชัน 1983 นอกจากนี้ผู้ชมส่วนใหญ่ในฮ่องกงกล่าวว่า จูอิน ไม่ได้แสดงบทอึ้งย้งในสไตล์ตัวเอง แต่เธอกำลังแสดงเป็นอึ้งย้งในสไตล์แบบฉบับของ องเหม๋ยหลิง (พยายามเลียนแบบ องเหม๋ยหลิง)แต่อย่างไรก็ตาม
เวอร์ชันนี้ ถือได้ว่าได้รับความนิยมในระดับที่ดี โดยออกอากาศครั้งแรกในฮ่องกงทำเรตติ้งเฉลี่ยได้ 32 จุดเปิด เป็นอันดับสามของรายการทีวีที่มีคนดูมากที่สุดแห่งปีพ.ศ. 2537 (1994) โดยแพ้เรตติ้งละครที่ออกอากาศในปีเดียวกันอย่าง เปาบุ้นจิ้น 1993-1994 (Justice Pao) และเรื่อง รอยรักลางสังหรณ์ (Fate of the Clairvoyant)

มังกรหยก 1994 ถึงแม้เรตติ้งจะไม่ประสบความสำเร็จเท่า **[[มังกรหยก (ละครโทรทัศน์ พ.ศ. 2526)|มังกรหยก 1983]]** (The Legend of conder heroes 1983) ฉบับ องเหม่ยหลิง ที่ออกอากาศ(ครั้งแรก) ตามประเทศต่าง ๆ แล้วสร้างเรตติ้งฮิตถล่มทลายไปทั่วโลกก็ตาม แต่ทว่าในฮ่องกงก็สามารถทำเรตติ้งได้สูงกว่า "**มังกรหยก 1976**" (The Legend of conder heroes 1976)
ฉบับ หมีเซียะ รวมถึงงานสร้างหลังจากเวอร์ชันนี้ที่เป็นของจีนและไต้หวันทั้งหมด คือ มังกรหยก 2003 (The Legend of conder heroes 2003) มังกรหยก 2008 (The Legend of conder heroes 2008) มังกรหยก 2017 (The Legend of conder heroes 2017) และ มังกรหยก 2024 (The Legend of conder heroes 2024)

และส่งให้ จูอิน เป็น อึ้งย้ง ที่ประสบความสำเร็จเป็นอันดับสองรองจาก องเหม่ยหลิง

## เนื้อเรื่อง
ครอบครัวสกุลก๊วยและสกุลเอี้ยถูกกวาดล้างจนบ้านแตก ก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ. เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น

ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด

ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ

## นักแสดงนำ

### ตัวละครหลัก

* จางจื้อหลิน รับบท ก๊วยเจ๋ง
* จูอิน รับบท อึ้งย้ง
* หลอเจียเหลียง รับบท เอี้ยคัง
* กวนเป่าฮุ่ย รับบท มกเนี่ยมชื้อ

### โศกนาฏกรรมหมู่บ้านหนิว

* เจิงเหว่ยเฉวียน รับบท ก๊วยเซาที
* อู๋ลี่จู รับบท หลีเพ้ง
* หลินเจียหัว รับบท เอี้ยทิซิม / มกอี้
* เหลียงหว่านจิง รับบท เปาเซียะเยียก
* หวังเหว่ย รับบท อ้วงง้วนอั้งเลียก

### เจ็ดประหลาดกังน้ำ

* กงไหง รับบท **ค้างคาวเหินหาว** กัวเต็งอัก * (บทบาทเดิมจาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* อ้ายเวย รับบท **บัณฑิตมือวิเศษ** จูชง
* หวงเทียนตั๋ว รับบท **เทพอาชานัย** ฮั้งปอกือ
* เจิ้งเจียเซิง รับบท **คนตัดฟืนเขาทักษิณ** น่ำฮียิ้น
* หลี่เย่าจิ้ง รับบท **เมตไตรยยิ้ม** เตียอาแช
* ปั๋วจวิน รับบท **ผู้กล้าซ่อนกลางตลาด** ช้วนกิมฮวด
* เฉินอันอิ๋ง รับบท **กระบี่สาวแคว้นเวียด** ฮั้งเซี่ยวย้ง * (ส่าโกว จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *

### จักรวรรดิมองโกล

#### เผ่าคียัต

* หลิวเจียง รับบท เจงกิสข่าน เตมูจิน (ทิบักเจ็ง) * (อ้วงง้วนอั้งเลียก จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* หลิวกุ้ยฟาง รับบท บอร์เต
* เหอฮ่าวหยวน รับบท เจอเป
* พานเหวินป๋อ รับบท โจชิ
* เหอจินหลิง รับบท จักกาไท
* ไต้เส้าหมิน รับบท โอโกเด
* หวงจื้อเสียน รับบท เซลุย (ทัวลุ้ย)
* เฉินเพ่ยเซิน รับบท วาเจน (ฮั้วเจ็ง)
* หลี่หวงเซิง รับบท มูคาลี
* หลี่เว่ยหมิน รับบท บอร์ชิ
* จางหงเหว่ย รับบท บอร์คุล

#### เผ่าเคอเรอิต

* จวิ้นสยุง รับบท จามูฮา (จาบบักฮะ) * (เตียอาแช จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* เหลียงเส้าชิว รับบท ชางคุน (ซึงคุน) * (เฮ้งชู่เจ็ก จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* หวังเหวยเต๋อ รับบท โตวสือ

### ราชสำนักกิมก๊ก

* ถานอี้ชิง รับบท ฮ่องเต้ไถ่ฮั้ว อ้วงง้วนเก็ง * (บทบาทเดิมจาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* กวนจิง รับบท อ้วงง้วนอั้งฮี

#### ยอดฝีมือ

* เฉินตี๋เคอะ รับบท **มังกรประตูผี** ซัวทงที * (บทบาทเดิมจาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* เจียวสยุง รับบท **มังกรสามหัว** โฮ้วทงไฮ้ * (บู๊ซาทง จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* เติ้งอวี้หรง รับบท **เฒ่าประหลาดเซียนโสม** เนี่ยจื้ออง
* ม่ายจื่ออวิ๋น รับบท **เพชฌฆาตพันมือ** แพ้เลี่ยงโฮ้ว * (เล้าชู่เฮี้ยง จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* เฉาจี้ รับบท **ประทับรอยมือ** เล่งตี่

#### พรรคฝ่ามือเหล็ก

* หงเฉาฟง รับบท **ฝ่ามือเหล็กลอยน้ำ** คิ้วโชยยิ่ม / ฉือเอิน และ คิ้วโชยตึ๋ง

### สำนักพรตช้วนจิน

* กัวเต๋อซิ่น รับบท **เทพมัชฌิม** เฮ้งเต่งเอี๊ยง
* หลีเย่าเสียง รับบท **เฒ่าทารก** จิวแป๊ะทง
* หลินเจียต้ง รับบท อี้จี่เพ้ง

#### เจ็ดนักพรต

* คว่างจั่วฮุย รับบท **นักพรตตั้งเอี๊ยง** เบ๊เง็ก
* เยี่ยเจิ้นหัว รับบท **นักพรตเซี่ยงจิน** ท้ำชู่ตวน
* เหลียงชินฉี รับบท **นักพรตเซี่ยงแช** เล้าชู่เฮี้ยง
* หลินส้างอู่ รับบท **นักพรตเซี่ยงชุน** คูชู่กี
* เฉินหรงจวิ้น รับบท **นักพรตเง็กเอี๊ยง** เฮ้งชู่เจ็ก
* หลัวเหวย รับบท **นักพรตก่วงเล้ง** ฮักไต้ทง
* เหวินเจี๋ยอวิ๋น รับบท **แม่ชีเช็งเจ็ง** ซึงปุกยี่

### พรรคกระยาจก

* หลิวตัน รับบท **ยาจกอุดร** อั้งฉิกกง * (บทบาทเดิมจาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* เฉินเหมี่ยนเหลียง รับบท โล้วอู่คา
* อวี๋เทียนเหว่ย รับบท ผู้เฒ่ากั่ง
* หลีไห่เซิง รับบท ผู้เฒ่าแพ้
* เซวียฉุนจี รับบท ผู้เฒ่าเลี้ยง

### เกาะดอกท้อ

* ลั่วอิงจวิน รับบท **มารบูรพา** อึ้งเอี๊ยะซือ
* ลู่อิ้งคัง รับบท เค็กเล้งฮวง
* เฉินเจี๋ยอี๋ รับบท เค็กส่า / ส่าโกว

#### ลมทมิฬคู่พิฆาต

* หม่าเต๋อจง รับบท **ศพทองแดง** ตั้งเฮี้ยงฮวง
* ม่ายชุ่ยเสียน รับบท **ศพเหล็ก** บ๊วยเถี่ยวฮวง

#### หมู่ตึกคืนเมฆา

* ฟางเจี๋ย รับบท **อุปสรรคห้าทะเลสาบ** เล็กเซ่งฮวง
* กัว เจิ้งหง รับบท เล็กกวงเอ็ง
* เฉินหรุ่ย รับบท เที้ยเอี้ยวเกีย

### เขาอูฐขาว

* จูเถี่ยเหอ รับบท **พิษปัจฉิม** อาวเอี๊ยงฮง * (ก๊วยเซาที จาก[[มังกรหยก (ละครโทรทัศน์ พ.ศ. 2526)|เวอร์ชันปี 1983]]) *
* หลินเหว่ย รับบท อาวเอี๊ยงโคก

### อาณาจักรต้าหลี่

* หลีฮั่นฉือ รับบท **ราชันทักษิณ** ฮ่องเต้กงเก๊ก ตวนตี่เฮ้ง / อิดเต็ง
* เจี่ยงเหวินตวน รับบท **เทพคำนวณ** เล้าเอ็ง / เอ็งโกว
* กัวจั๋วฮว่า รับบท **ชาวประมงแห่งเตี่ยมชัง** ซู่ตังซัว
* หวงเหวินเปียว รับบท **ตัดฟืน** เตียเซี่ยวซิว
* เส้าจั๋วเหยา รับบท **กสิกร** บู๊ซาทง
* หลินเจี้ยนฟง รับบท **บัณฑิต** จูจื้อลิ้ว

## เรตติ้งและผลตอบรับ

ตอนออกอากาศครั้งแรกในฮ่องกง เนื่องจากผู้ชมละครและสื่อมากมาย ยังคงติดภาพอึ้งย้ง ในแบบฉบับของ "องเหม่ยหลิง" อยู่มาก และ มังกรหยก ฉบับ องเหม่ยหลิง ได้เรตติ้งที่สูงมากเกิน จึงเป็นสาเหตุทำให้ มังกรหยก เวอร์ชันนี้ ไม่สามารถทำลายเรตติ้ง เวอร์ชันเก่า คือ **"[[มังกรหยก (ละครโทรทัศน์ พ.ศ. 2526)|มังกรหยก (1983)]]"** โดยมังกรหยก 1994 ทำเรตติ้งเฉลี่ยได้แค่ 32 จุดเปิด เท่านั้น **แต่อย่างไรก็ตามเรตติ้งสูงกว่า มังกรหยก 1976 เวอร์ชัน [[หมีเซียะ]]**

* มีเรตติ้งเฉลี่ยต่อตอน 32 จุดเปิด

## บทวิจารณ์
ตอนออกฉายครั้งแรกที่ฮ่องกง เวอร์ชัน **"[[มังกรหยก (ละครโทรทัศน์ พ.ศ. 2537)|มังกรหยก (1994)]]"** ถูกผู้ชมละครและสื่อต่าง ๆ วิจารณ์อย่างหนัก เมื่อถูกนำไปเปรียบเทียบกับเวอร์ชันเก่าที่โด่งดังมาก **"[[มังกรหยก (ละครโทรทัศน์ พ.ศ. 2526)|มังกรหยก (1983)]]"** อย่างหลีกเลี่ยงไม่ได้
### บทวิจารณ์ โดย จางงี้
ถ้าพูดถึง “ก๊วยเจ๋ง” แล้ว เชื่อได้ว่าคอหนังจีนขนานแท้ ไม่มีใครไม่รู้จักตัวละครตัวนี้และสำหรับ จางจื้อหลิน นั้นนับได้ว่าเป็นโอกาสที่ดีของเขาที่ได้รับเลือกให้มารับบทเด่นจากบทประพันธ์อันเลื่องชื่อของกิมย้งเลยทีเดียว ซึ่งใคร ๆ ก็เชื่อว่าคนที่ได้รับบท “ก๊วยเจ๋ง” ต้องดังเป็นพลุแตกแน่นอน
แต่ก็อีกนั่นแหละ บนความโชคดีก็ยังมีความโชคร้ายอยู่ด้วย อาจเนื่องมาจากในตอนนั้นผู้ชมยังคงติดภาพ “ก๊วยเจ๋ง” ที่นำแสดงโดย หวงเย่อหัว ซึ่งนับได้ว่าเป็นดาราเจ้าบทบาทคนหนึ่งและเข้าวงการก่อน จางจื้อหลิน จึงยังถือได้ว่าแม้จางจื้อหลินจะมีโอกาสได้รับบทบาทที่ดี แต่เขาก็ต้องทำการบ้านหนักพอสมควรเลยทีเดียวที่จะทำให้ “ก๊วยเจ๋ง” โดย จางจื้อหลิน เข้าไปอยู่ในใจของผู้ชมได้ สำหรับ จางจื้อหลิน ที่แสดงในเรื่องนี้นั้นนับได้ว่าเป็นน้องใหม่ที่สามารถแจ้งเกิดในวงการบันเทิงจีนได้ดีทีเดียว เพราะจากบทบาทที่เขาได้รับ เขาสามารถสื่อสารภาพของ “ก๊วยเจ๋ง” ในบุคลิกของเขาเองได้ดี ไม่ว่าจะเป็นแสดงออกทางสีหน้า (ดูออกเลยว่า “ก๊วยเจ๋ง” เนี้ยเขาทึ่มและออกจะซื่อบื้อเสียจริง ๆ) หรือท่าทาง (การแสดงออกในเรื่องวิทยายุทธ์ที่เขามี สื่อได้ชัดเจนว่าช่วงใดที่เขาไม่รู้วิทยายุทธ์ หรือตอนใดที่วิทยายุทธ์เขาแกร่งกล้า สื่อสารได้ชัดเจนถึงความสามารถที่ “ก๊วยเจ๋ง” มีตามท้องเรื่อง) แต่ยังดี “จูอิน” ที่รับบทเป็น “อึ้งย้ง” สามารถช่วยรับส่งลูกเล่นในการแสดงให้สามารถเข้าถึงผู้ชมได้บ้าง
แต่ถ้าจะให้มองอีกมุมหนึ่งสำหรับ จางจื้อหลิน ก็ยังไม่สามารถแจ้งเกิดได้อย่างสมบูรณ์ เพราะในช่วงนั้นสมัยนั้นคงยังไม่มีใครกล่าวขวัญหรือพูดถึงจางจื้อหลินให้เป็นที่รู้จักกันโดยทั่วไป เพราะโดยมากแล้วเขารู้จักความเป็น “ก๊วยเจ๋ง” มากกว่าความเป็น “จางจื้อหลิน” อยู่นั่นเอง

### บทวิจารณ์ โดย หลินกุเหนียง
1.**"วิจารณ์ด้านบทและการดำเนินเรื่อง"**

"มังกรหยก 1994" เวอร์ชัน จาง จื้อหลิน และ จูอิน ขาดความสนุก ถึงแม้ "มังกรหยก 1994" จะค่อนข้างดำเนินเรื่องตามบทประพันธ์ของ "กิมย้ง" (มีตัดทอนเนื้อหาสำคัญลงบ้าง) แต่ด้านความสนุกตื่นเต้นยังไม่อาจสู้เวอร์ชัน "มังกรหยก 1983" ได้เลย ที่เป็นเช่นนี้อาจเพราะผู้คนจำนวนมากคุ้นเคยกับ "มังกรหยก 1983" มากกว่า ทำให้ผู้ชมได้ลุ้นสนุกตื่นเต้นกับการดำเนินเรื่องที่ยังไม่รู้ล่วงหน้ามาก่อน ถึงแม้ว่าเวอร์ชัน "มังกรหยก 1983" จะเขียนบทบางปมบางส่วนมีการขยายออกไปบ้างเล็กน้อย แต่ด้วยความน่ารักน่าชังของคู่พระ-นาง (หวงเย่อหัวกับองเหม่ยหลิง) ที่เคมีเข้ากันมาก ก็ทำให้ลืม ๆ ส่วนนี้ไปได้ แต่พอมาดูเวอร์ชัน "มังกรหยก 1994" ซึ่งผู้ชมรู้เนื้อหาหมดแล้ว ทำให้ความสนุกลดลงไปเกือบครึ่ง ถึงแม้ข้อดีของ มังกรหยก 1994 คือ มีการดำเนินเรื่องได้รวดเร็ว กระชับฉับไว แต่ดันขาดความสนุก

2.**"วิจารณ์ด้านนักแสดง"**
#### บท ก๊วยเจ๋ง

เป็นที่รู้ ๆ กันว่า "มังกรหยก 1983" วางตัวนักแสดงได้ดีมากแทบทุกตัวละคร เหมือนถอดออกมาจากบทประพันธ์เป๊ะ ๆ แต่ในที่นี้จะวิจารณ์แค่คู่เอกกันค่ะ เวอร์ชัน "มังกรหยก 1983" หวงเย่อหัว นับว่าเป็นต้นแบบก๋วยเจ๋งในใจของผู้ชมไปซะแล้ว ใบหน้าเอ๋อ ๆ โง่ ๆ บื้อ ๆ ท่าทางเกาหัวยิก ๆ บ่งบอกว่ากำลังงง ติดตาคนดูละครไปแล้ว หาใครในบุคลิกนี้ได้ยาก ส่วน จางจื้อหลิน ใน เวอร์ชัน "มังกรหยก 1994" แม้จะหน้าตาหล่อเหลาน่ารักน่าเอ็นดู แต่ความโง่และความบื้อในตัวก๋วยเจ๋งยังฉายแสงได้ไม่เท่าหวงเย่อหัวเลยค่ะ จะว่าไปแล้ว ก๋วยเจ๋งจางจื้อหลินดูเป็นบุรุษหนุ่มรูปงามที่สุภาพ อ่อนโยน มีคุณธรรมและน้ำใจ เหมาะเป็นหนุ่มในฝันของสาว ๆ ซะมากกว่า

#### บทบาท อึ้งย้ง
##### องเหม่ยหลิง
ส่วนบท "อึ้งย้ง" รู้สึกว่าไม่มีใครสวมบทได้ดีเท่า องเหม่ยหลิง อีกแล้ว อึ้งย้งที่มีความโหด ทะเล้น, ทะลึ่ง, สวย, น่ารัก, แสนงอน และขี้หึง องเหม่ยหลิง สวมวิญญาณอึ้งยึ้งบุตรีของมารบูรพาได้น่ารักเป็นธรรมชาติแทบไม่มีที่ติเลย
##### จูอิน
ส่วน จูอิน ถึงแม้จะสวยน่ารัก แต่ความน่ารักของเธอในบทอึ้งย้งดูจงใจทำให้น่ารักมากกว่า อย่างอากัปกิริยาจับเปียบ่อย ๆ ของเธอสร้างความรำคาญตาให้ผู้ชมหลายคนมาก จะว่าไปแล้วแอคติ้งการแสดงของจูอิน ก็ดูเกินงามไม่เป็นธรรมชาตินัก แต่โดยรวมแล้ว "มังกรหยก 1994" ก็มีความสนุกในตัวเองถ้าไม่นำไปเปรียบเทียบกับเวอร์ชันขององเหม่ยหลิง ก๋วยเจ๋งที่รับบทโดย"หวงเย่อหัว" แม้จะติดตาว่าเค้าคือก๋วยเจ๋งมาก่อน แต่จางจื้อหลินก็ยังคงเป็นจางจื้อหลิน ไม่อาจติดภาพก๋วยเจ๋งมาได้ เรียกว่าเรื่องนี้จางจื้อหลินเสมอตัวไม่บวกและไม่ลบค่ะ
วิจารณ์โดย "หลินกุเหนียง"

## การเข้าใจผิด
มีสื่อมากมายที่กล่าวว่า มังกรหยก 1994 (ภาคก๊วยเจ๋ง ฉบับ จูอิน) นั้นไม่ประสบความสำเร็จ ทั้ง ๆ ที่ความจริงไม่ได้แย่ถึงระดับนั้น

สาเหตุเนื่องจาก **มังกรหยก 1994** สร้างตามหลังในยุคถัดมาของเวอร์ชันยอดนิยมทั่วโลก คือ **[[มังกรหยก (ละครโทรทัศน์ พ.ศ. 2526)|มังกรหยก 1983 ฉบับ องเหม่ยหลิง]]** ที่ฮิตถล่มทลาย (ในประเทศต่าง ๆ ตามแต่ละปีที่ทยอยนำไปออกอากาศครั้งแรก) ทำให้เกิดการเปรียบเทียบความสำเร็จ ถึงแม้ว่า มังกรหยก 1994 จะไม่โด่งดังเท่า มังกรหยก 1983 แต่อย่างไรก็สามารถทำเรตติ้งได้สูงกว่างานสร้าง มังกรหยก ภาคก๊วยเจ๋ง ในเวอร์ชันอื่น ๆ ทั้งหมด

ในฮ่องกง มังกรหยก 1994 มีสถิติเรตติ้งที่สูงกว่า มังกรหยก ฉบับของ หมีเซียะ, โจวซวิ่น หรือแม้แต่ หลี่อีถง

ส่วน มังกรหยก ภาคก๊วยเจ๋ง ที่สร้างเป็นละครแล้วประสบความสำเร็จน้อยที่สุดหรือไม่ดังในระดับเอเชีย คือ **[[มังกรหยก (ละครโทรทัศน์ พ.ศ. 2531)|มังกรหยก 1988]] (The Legend of conder heroes 1988) เวอร์ชันนี้เป็นงานสร้างของ[[ไต้หวัน]]ในปีพ.ศ. 2531 ที่ได้ [[เฉิน อวี้เหลียน|เฉินอวี้เหลียน]] มารับบท [[อึ้งย้ง]]** ซึ่งเป็นเวอร์ชันที่ไม่ค่อยเป็นที่รู้จักเพราะไม่เป็นที่นิยมในระดับเอเชียเลย ถึงแม้ในไต้หวันจะได้รับความนิยมในระดับที่ดี เพราะเป็นประเทศที่ผลิตเองดูเอง แต่ก็เทียบไม่ได้เลยกับ มังกรหยก 1994 ฉบับ จูอิน เวอร์ชันที่เป็นที่รู้จักในระดับเอเชีย มากกว่า

มังกรหยก 1988 งานสร้างไต้หวัน นั้นเคยถูก (บาง) สื่อวิจารณ์ตอนลงม้วนวีดีโอให้เช่าในต่างประเทศว่า แย่ทั้งคอสตูมเสื้อผ้าทรงผม, ฉากและเทคนิค ซึ่งยังห่างชั้นจาก **มังกรหยก 1983** ที่เป็นงานสร้างฮ่องกงในยุคเดียวกันอยู่มาก

ส่วน เฉินอวี้เหลียน ในวัย 28 ปี ถึงแม้เธอจะพยายามแสดงบท อึ้งย้ง ฉบับไต้หวัน นี้ออกมาสุดความสามารถแค่ไหนก็ตาม แต่ทว่าจากที่เธอเคยโด่งดังกับบท เซียวเหล่งนึ่ง มาก่อน ภาพลักษณ์ดังกล่าวจึงติดตาผู้ชม ทำให้เธอไม่สามารถสลัดภาพลักษณ์ดังกล่าวออกจากความทรงจำของผู้ชม
เลยทำให้ บท อึ้งย้ง ดูขัดกับบุคลิกของเธอเป็นอย่างมาก

ด้วยเพราะเป็นงานสร้างของไต้หวัน (ในยุคนั้นละครของทางไต้หวันน้อยเรื่องจะได้รับความนิยมในระดับเอเชีย) อีกทั้งยังมีกระแสวิจารณ์ ทำให้ มังกรหยก 1988 ชุดนี้ส่วนใหญ่มีการเผยแพร่ลงเป็นม้วนวีดีโอให้เช่าดูในบางประเทศเท่านั้น (บางแหล่งมีการรายงานว่าเคยออกอากาศทางทีวีในบางประเทศ เช่น เวียดนาม) ด้วยเหตุนี้จึงมีผู้คนมากมายทั่วเอเชีย ไม่รู้จัก เวอร์ชัน มังกรหยก 1988 และอีกหลายคนถึงกับไม่เคยรู้มาก่อนว่าเคยมีการสร้าง มังกรหยก 1988 ชุดนี้ขึ้นมา จนกระทั่งถึงยุคโซเชียลมีเดีย (Social Media) ที่มีการแพร่หลายทางข้อมูล จึงทำให้หลายคนถึงเพิ่งจะมารับรู้ว่ามีเวอร์ชันนี้อยู่ด้วย

นอกจาก **มังกรหยก 1988 ฉบับ เฉินอวี้เหลียน เวอร์ชันทางไต้หวัน จะมีคะแนนใน douban ได้น้อยที่สุดในบรรดางานสร้างทั้งหมดของละครชุด มังกรหยก ภาคก๊วยเจ๋ง (เพียง 4.7 คะแนน) ** แล้ว ยังเป็นเวอร์ชันที่ผู้คน (นอกไต้หวัน) พูดถึงน้อยที่สุดอีกด้วย นับเป็นความโชคดีของ เฉินอวี้เหลียน ที่ไม่ค่อยมีใครพูดถึงเธอหรือนำเธอไปเปรียบเทียบกับ องเหม่ยหลิง ในบท อึ้งย้ง เหมือนดาราสาวคนอื่น ๆ ที่เคยรับบท อึ้งย้ง ในเวอร์ชันอื่น ๆ ที่ถูกนำไปเปรียบเทียบ เพราะคนส่วนใหญ่ไม่เคยดูเวอร์ชัน มังกรหยก 1988

สรุป มังกรหยก 1994 ฉบับ จูอิน แพ้เรตติ้งแค่เวอร์ชันเดียวเท่านั้น คือ มังกรหยก 1983 ฉบับของ องเหม่ยหลิง ที่เคยฮิตถล่มทลายทั่วโลก

## การฉาย(ครั้งแรก)ในประเทศไทย

ออนแอร์(ครั้งแรก)ทางช่อง 3 กลางปีพ.ศ. 2538 (1995) เวลาประมาณ 21.30-22.30 หลังละครไทยภาคค่ำ และในไทยมังกรหยกเวอร์ชันนี้ ไม่ดังเท่าเวอร์ชัน มังกรหยก 1983

มีการรีรันออกอากาศใหม่ในช่อง 3 แฟมิลี่ และ ช่อง 9 MCOT HD30 
ปัจจุบันมีการรีรันทางช่องพิเศษอื่น ๆ เช่น ใน YouTube

## เกร็ดเล็กเกร็ดน้อย
1.มังกรหยก 1994 เคยเป็นงานสร้างของภาคหนึ่งที่มีจำนวนตอนน้อยที่สุดเท่าที่มีการสร้างเป็นละครขึ้นมาทั้งหมด แม้กระทั่งงานสร้างของจีนแผ่นดินใหญ่และไต้หวันในเวอร์ชันถัดมา ยังมีจำนวนตอนมากกว่านี้ แต่ปัจจุบัน มังกรหยก 2024 เวอร์ชันจีนสร้าง ได้กลายเป็นมังกรหยกภาคก๊วยเจ๋ง ที่เป็นงานสร้างที่มีจำนวนตอนน้อยที่สุดเพียง 30 ตอนจบเท่านั้น

2.ทั้งในฮ่องกง. ไต้หวัน และจีน อึ้งย้งที่ จูอิน แสดง ได้รับความนิยมมากกว่า อึ้งย้งในเวอร์ชันหลัง ๆ ที่เป็นงานสร้างในยุคถัดมาของจีนและไต้หวัน ทั้งหมด เช่น มังกรหยก (2003,2008, 2017 และ 2024) ทำให้ อึ้งย้ง ฉบับ จูอิน ประสบความสำเร็จมากกว่าอึ้งย้งเวอร์ชัน ที่สร้างหลังจากเธอ

## การคัดเลือกตัวแสดง
ในปีพ.ศ. 2536 (1993) ละครฮิตของไต้หวัน เรื่อง "เปาบุ้นจิ้น 1993" ซึ่งเป็นละครจากต่างประเทศได้ทำเรตติ้งถล่มทลายครองแชมป์อันดับหนึ่งแห่งปีในฮ่องกง เบียดความนิยมของละครฮ่องกงทุกเรื่อง จนเรตติ้งละครของฮ่องกงร่วงหล่นลงมาอยู่ในอันดับรอง ๆ (โดยออกอากาศทางช่องทีวีบี เมื่อวันที่ 9 สิงหาคม-31 ธันวาคม พ.ศ. 2536) 

ถัดมาปีพ.ศ. 2537 (1994) กระแส "**เปาบุ้นจิ้นฟีเวอร์**" ในฮ่องกง ยังคงต่อเนื่องจากปีที่แล้วเมื่อละครฮิตของไต้หวันเรื่อง "เปาบุ้นจิ้น 1993-1994" (ออกอากาศทางช่องทีวีบี ในวันที่ 2 มกราคม — 6 พฤษภาคม พ.ศ. 2537) ยังคงฮิตอย่างต่อเนื่องจากปีก่อนและกำลังโกยเรตติ้งผู้ชมในฮ่องกง ซึ่งไปเบียดเรตติ้งละครของฮ่องกงทุกเรื่องร่วงหล่นลงมาอยู่ในอันดับรอง ๆ เหมือนกับปีที่แล้ว  ต่อมาในช่วงต้นปีทางช่องทีวีบี จึงประกาศสร้างละครฟอร์มใหญ่จากบทประพันธ์ของกิมย้งเรื่อง มังกรหยกภาคก๊วยเจ๋ง ที่ในอดีตในยุค 80 คือ "**'มังกรหยก 1983**" เวอร์ชัน หวงเย่อหัว และ องเหม่ยหลิง ได้สร้างปรากฎการณ์เรตติ้งสูงสุดในประวัติศาตร์ละครชุดฮ่องกงมาแล้ว

โดยทีวีบีตั้งใจจะสร้างขึ้นมาใหม่ในคราวนี้เพื่อจะชิงเรตติ้งความนิยมจากละครต่างประเทศที่กำลังฮิตในฮ่องกงเรื่อง "เปาบุ้นจิ้น 1994" โดยทางทีวีบีหวังว่า "มังกรหยก 1994" ฉบับนี้จะสร้างปรากฎการณ์เป็นละครฮิตอันดับหนึ่งแห่งปี แทน เปาบุ้นจิ้น 1994 ซึ่งเป็นละครจากต่างประเทศ

แรกเริ่มทีวีบีมีการพิจารณาคู่พระนางที่เล่นละครฮิตด้วยกันในเรื่อง "กระบี่ลมกรด" (The Revelation of the Last Hero 1992) อย่าง กัวฟู่เฉิง กับ เหลียง เสี่ยวปิง (ซึ่งทั้งสองคนเป็นคู่พระ-นางที่มีเคมีเข้ากันมาก) ให้มารับบทเป็น ก๊วยเจ๋ง และ อึ้งย้ง ในเวอร์ชั่นใหม่

ณ.ช่วงเวลานั้น ทางทีวีบีเองก็ตั้งใจจะปั้น เหลียงเสี่ยวปิง ให้กลายเป็น องเหม่ยหลิง แห่งยุค 90 อยู่แล้ว แต่ทว่าไม่นาน เหลียงเสี่ยวปิง กลับถูกพิจารณา ให้ไปรับบทเป็น มกเนี่ยมชื้อ แทน และตัดชื่อ กัวฟู่เฉิง ออกเนื่องจากเขาเตี้ยเกินไปสำหรับบท ก๊วยเจ๋ง โดยทางทีวีบี มีการเล็ง เจิ้งอวี้เจี้ยน กับ เว่ยจุ้นเจี๋ย ในบท ก๊วยเจ๋ง อยู่บ้างเหมือนกัน แต่ในที่สุด ก็เหลือสองตัวเลือกคือ หลินเหวินหลง กับ จางจื้อหลิน ซึ่งทั้งสองคนต่างมีหน้าตาที่หล่อเหลาทั้งคู่ อีกทั้งส่วนสูงก็สมาร์ทไล่เลี่ยกันอีกด้วย

จนในที่สุดทางทีวีบี ได้ตัดสินใจเลือกให้ จางจื้อหลิน มารับบทนี้ เนื่องจากทางฝ่ายคัดเลือกได้เห็นเขาแสดงเป็น "**เฉินซวนฟง**" ในเรื่อง มังกรหยก ตอน เดชคัมภีร์มารนพเก้า (The Mystery of the Condor Hero 1993) มาก่อนและคิดว่า จางจื้อหลิน น่าจะรับบท ก๊วยเจ๊ง ได้ดีอย่างแน่นอน ถึงแม้ทางด้าน จางจื้อหลิน จะมองว่าตัวเขาเองเหมาะสมกับบท เอี้ยก้วย มากกว่าก็ตาม

และบท มกเนี่ยมชื้อ ได้ถูกทางทีวีบีคัดเลือกเป็นดาราสาว กวนเป่าฮุย แทน เหลียงเสี่ยวปิง เช่นกัน เนื่องจากทางทีมงานได้เห็นเธอแสดงเป็น "**เหมยเขาฟง**" ในเรื่อง มังกรหยก ตอน เดชคัมภีร์มารนพเก้า (The Mystery of the Condor Hero 1993) มาก่อนและต่างเห็นพ้องตรงกันว่า กวนเป่าฮุย น่าจะแสดงบท มกเนี่ยมชื้อ ได้น่าสงสาร

ส่วนบทตัวร้าย เอี้ยคัง ที่สื่อต่าง ๆ คาดเดาไว้ว่า พระเอก-ดาวร้ายชื่อดังต้นยุค 90 อย่าง เวินเจ้าหลุน น่าจะได้รับการพิจารณา แต่ผลออกมาว่าทางทีวีบีมองข้ามและมอบหมายให้พระเอก-ดาวร้าย อีกคนอย่าง หลอเจียเหลียง รับบทนี้ไป (ช่วงต้นยุค 90 หลอเจียเหลียง รับบทตัวร้ายหลายเรื่อง) เนื่องจากทางฝ่ายคัดเลือกได้เห็นเขาแสดงเป็น **องค์ชายใหญ่แห่งราชวงศ์กิม**  ในเรื่อง มังกรหยก ตอน เฮ้งเต็งเอี๊ยง (Rage and Passion 1992) และมีความเห็นว่าเขาน่าจะรับบท เอี้๊ยคัง ได้ดี

มาถึงบท อึ้งย้ง ที่หลายฝ่ายรอคอยนั้น ทางทีวีบี มองไว้สองคนคือ จูอิน กับ หยวนหย่งอวี้ 

ในตอนแรกนั้นสื่อส่วนใหญต่างลงความเห็นว่า หยวนหย่งอวี้ คือตัวเก็งอันดับหนึ่งในบท อึ้งย้ง ยุค 90 เพราะเส้นทางการเริ่มเข้าสู่วงการบันเทิงของเธอ มาจากการประกวดนางงามฮ่องกง เหมือนกับ องเหม่ยหลิง และก็ดูเหมือนราวกับว่า เธอจะคว้าบทนี้ไปได้แน่ ๆ แล้ว ถึงขนาดมีบางสื่อเขียนบทความแสดงความยินดีล่วงหน้ากับเธอเลยทีเดียว

แต่ต่อมาก็มีข่าวลือซุบซิบในคอลัมบันเทิงว่า หยวนหย่งอวี้ มีนิสัยตรงไปตรงมา คิดอย่างไรก็พูดอย่างนั้น ปากไว ทำให้เกิดไปผิดใจกับผู้บริหารระดับสูงท่านหนึ่งของช่องทีวีบี เข้า

หลังจากนั้นทางทีวีบี ก็ประกาศว่า จูอิน คือนักแสดงที่จะได้รับเล่นบท อึ้งย้ง เนื่องจากน้ำหนักตัวเธอน้อยกว่า หยวนหย่งอวี้ และด้วยเหตุผลเพียงแค่นี้ก็ได้สร้างความแปลกใจให้แก่เหล่าบรรดาสื่อทั้งหลายในตอนนั้นไม่น้อยว่า ทางทีวีบีเลือก จูอิน เพียงเพราะเธอผอมกว่า หยวนหย่งอี้ แค่นี้เองหรือ?

เมื่อประกาศคู่พระนางเป็นที่เรียบร้อย ไม่นานก็ได้ลงมือถ่ายทำ ในช่วงระหว่างการถ่ายทำทางผู้อำนวยการสร้าง หลี่ทิมฉิง ได้เอ่ยปากชมนักแสดงนำทั้งสองคน คือ จางจื้อหลิน และ จูอิน ในบทก๊วยเจ๋ง-อึ้งย้ง 
โดยเฉพาะ จูอิน ทางผู้อำนวยการสร้าง หลี่ทิมฉิง  ชมแล้วชมเล่าว่าการเลือก จูอิน มารับบทอึ้งย้งนั้น เป็นการเลือกที่ไม่ผิด โดยเธอแสดงได้ตามมาตราฐานที่ผู้กำกับคาดหวัง ซึ่งเธอสามารถแสดงบท อึ้งย้ง ออกมาทั้งในแบบฉบับของตัวเธอเอง และเลียนแบบ อึ้งย้ง ในสไตล์ของ องเหม่ยหลิง ได้อีกด้วย ทำให้เป็นที่พอใจของผู้กำกับเป็นอย่างมาก

แต่ทว่า เมื่อออกอากาศ ผลปรากฎว่าเรตติ้งเฉลี่ยของละครกิมย้ง มังกรหยก 1994 เรื่องนี้ไม่ถึงเป้าที่ทางทีวีบี คาดการณ์ล่วงหน้าเอาไว้ โดยไม่สามารถเอาชนะเรตติ้งละครฮิตของไต้หวันเรื่อง เปาบุ้นจิ้น 1993-1994 และยังแพ้เรตติ้งละครสากลม้ามืดฟอร์มเล็ก ๆ เรื่อง รอยรักลางสังหรณ์ (Fate of the Clairvoyant) อีกด้วย

ซึ่งตอนนั้นถือว่า ทีวีบีค่อนข้างผิดหวังพอสมควรกับเรตติ้งเฉลี่ยของละครฟอร์มใหญ่แห่งปีเรื่องนี้ ทั้ง ๆ ที่เป็นงานสร้างจากบทประพันธ์ของกิมย้งด้วย

## เวอร์ชั่นก๊วยเจ๋งที่หล่อที่สุด
ในอดีต จางจื้อหลิน เคยได้รับการขนานนามจากสื่อมากมายว่าเป็น ก๊วยเจ๋งที่หล่อที่สุดยาวนานหลายสิบปี จนมาถึง เซียวจ้าน เข้ามารับบทนี้และปัจจุบันมีสื่อมากมายเรียกเขาว่าเป็น ก๊วยเจ๋งที่หล่อที่สุดตามสมัยนิยม ณ. ปัจจุบัน แทน จางจื้อหลิน เป็นที่เรียบร้อย

## อ้างอิง

หมวดหมู่:ละครโทรทัศน์ฮ่องกง
หมวดหมู่:ภาพยนตร์ชุดทางโทรทัศน์ฮ่องกง
หมวดหมู่:ละครโทรทัศน์แนวกำลังภายในฮ่องกง
หมวดหมู่:ละครแนวแอ็คชั่น
หมวดหมู่:ละครโทรทัศน์ฮ่องกงในปี พ.ศ. 2537
หมวดหมู่:ละครโทรทัศน์ช่องทีวีบี
หมวดหมู่:มังกรหยก
หมวดหมู่:รายการโทรทัศน์ช่อง 3